**Előterjesztés**

**Körmend Város Önkormányzata Képviselő-testületének 2015. március 26.-i**

**Tárgy: Szociális térítési díjak megtárgyalása**

**Körmend város Önkormányzata 2015. februári ülésén tárgyalta meg és fogadta el új rendeletét** az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szólóan.

A rendelet szabályozza a Szociális Szolgáltató és Információs Központon keresztül biztosított szociális ellátások intézményi térítési díját, amely díjat minden év április 1-ig kell felülvizsgálni. Az újonnan elfogadott rendelet módosítása ezért elvégzendő.

A személyes gondoskodás körébe tartozó szociális ellátások térítési díja az intézményi térítési díj, amely a szolgáltatási önköltség és a normatív állami hozzájárulás, illetve a feladatfinanszírozás egy főre jutó összegének, támogató szolgáltatás, jelzőrendszeres házi segítségnyújtás esetén a szolgáltatási önköltség és a szolgáltatás külön jogszabály szerinti költségvetési támogatásának különbözete.

Integrált intézmény esetében az intézményi térítési díjat szolgáltatásonként kell meghatározni, a közös költségelemek szolgáltatásonkénti közvetlen költségeinek arányában történő megosztásával. A térítési díj fizetését rendeletben kell szabályozni, azonban a Társulás nem jogosult rendeletalkotásra, így a társulási megállapodásban kijelölte Körmend Város Önkormányzat képviselő-testületét, hogy a saját rendeletében szabályozza a térítési díjakat.

A 2015. évre vonatkozóan is kiszámításra került az elfogadott költségvetés adatai alapján az egyes ellátott feladatok esetében az önköltség és a támogatás különbözeteként fizetendő térítési díj, amely az előterjesztés mellékletét képezi.

Az 1. számú melléklet az egyes ellátások személyi térítési díját határozza meg jövedelem kategóriánként. A módosítás 20-30 Ft-ot jelent egyes jövedelemkategóriáknál, sok jövedelemkategóriánál pedig nem történik változás.

Kérem a Tisztelt Képviselő-testületet, az előterjesztést tárgyalja meg és a mellékelt rendelet-módosítást fogadja el.

Körmend, 2015. március 10.

Bebes István

 polgármester

**Körmend város Önkormányzata Képviselő-testülete …./2015. (…/….) önkormányzati rendelete**

**az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. önkormányzati rendelet módosításáról**

Körmend város Önkormányzatának Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 92.§ (1) bekezdésében kapott felhatalmazás alapján eljárva a következőket rendeli el:

**1.§** Körmend város Önkormányzata Képviselő-testületének az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló5/2015. (III.1.) sz. önkormányzati rendele**t** (a továbbiakban: rendelet) melléklete helyébe jelen rendelettel elfogadott melléklet lép.

**Záró rendelkezés**

**2.§** A rendelet 2015. április 1. napján lép hatályba.

Körmend, 2015. március 26.

Bebes István sk. Dr. Stepics Anita sk.

Polgármester jegyző

Kihirdetve: …....................................................

Dr. Stepics Anita

jegyző

 1. melléklet az 5/2015 (III.1.) rendelethez

 **2015. 04.01. napjától érvényes személyi térítési díjak**

|  |  |
| --- | --- |
| MEGNEVEZÉS | JÖVEDELEM |
| Szolgáltatás | 20000-35000 | 35001-50000 | 50001-55000 | 55001-60000 | 60001-65000 | 65001-70000 | 70001-75000 | 75001-80000 | 80001-85000 | 85001-90000 | 90001-100000 | 100001- |
| Nappali ellátásNAPI 3X ÉTKEZÉS | 70 | 120 | 230 | 310 | 360 | 440 | 530 | 600 | 670 | 770 | 830 | 890 |
| Nappali ellátásNAPI 1X ÉTKEZÉS | 50 | 90 | 160 | 210 | 260 | 310 | 380 | 430 | 460 | 490 | 520 | 540 |
| Szociális étkezésEBÉD 1X | 50 | 90 | 160 | 210 | 260 | 310 | 380 | 430 | 460 | 490 | 520 | 540 |
| Házi Segítségnyújtás1 óra | TÉRÍTÉSMENTES | TÉRÍTÉSMENTES | TÉRÍTÉSMENTES | 70 | 90 | 230 | 270 | 290 | 330 | 380 | 410 | 490 |
| Jelzőrendszeres házi segítségnyújtás  | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES |
| Házi segítségnyújtás(tiszteletdíjas) 1 óra | TÉRÍTÉSMENTES | TÉRÍTÉSMENTES | 64 | 104 | 116 | 132 | 152 | 164 | 172 | 192 | 212 | 220 |
| Személyi segítés 1 óra | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | TÉRÍTÉSMENTES | 250 | 280 | 300 | 350 | 400 | 425 | 505 |

Szenvedélybeteg benntartózkodás térítési díja: 0 Ft/fő/nap

Idősek nappali benntartózkodási térítési díja: 40 Ft/fő/nap

Fogyatékos nappali benntartózkodási térítési díja: 50 Ft/fő/nap 50e Ft-ig

 100 Ft/fő/nap 50e Ft felett

Szállítási térítési díj: **120** Ft/km